इसमें जिक्र है कि 13 साल तक की लड़कियों को काम वासना मिटाने के लिए लंबी कतार में खडे़ लड़कों को संतुष्ट करना पड़ता है.सू ने दो साल तक बेहद गोपनीय ढंग से अपनी जांच को पूरा किया है.सांसदों को सौंपे दस्तावेजों में सू ने कहा, “लंदन में ऐसी कई जगह हैं जहां पर बच्चों से सामूहिक मुख मैथुन होता है. बच्चों के साथ ठीक वैसा ही किया जा रहा है जैसा कि पोर्न फिल्मों में होता है.”सू ने बताया, “लंदन में ही कई ऐसे हिस्से हैं जहां पर 11 साल तक की लड़कियों को लाइन लगा कर खडे़ लड़कों के साथ दो घंटे तक मुख मैथुन करना पड़ता है ”गृह मंत्रालय की स्थाई समिति के सामने सू ने दावा किया है कि कोई ऐसा गांव, शहर या कस्बा नहीं है जहाँ पर बच्चों का यौन शौषण न हो रहा हो.सू ने इसके लिए इंटरनेट को सबसे बड़ा कारण बताया है. उनके शोध के अनुसार बच्चे इंटरनेट के कारण सेक्स को लेकर हिंसक हो रहे है.सू के अनुसार, “यह आम है कि लड़कियों से चैट रूम पर दोस्ती करके मिलने के लिए बुलाया जाता है. फिर पार्क में उनके साथ सामूहिक बलात्कार किया जाता है. इसके बाद लड़कों का दूसरा गुट पीड़ित लड़की को पार्क के किसी दूसरे कोने में ले जाकर फिर से सिलसिलेवार बलात्कार करता है.”सू ने तर्क दिया कि इंटरनेट के कारण बच्चों के लगता है कि यह सब सामान्य बातें है. वे पोर्न फिल्मों की तरह सीन कर रहे हैं. लड़कों के ऐसे गैंग लड़कियों के खिलाफ यौन हिंसा कर रहे हैं. यह सब काफी डरा देने वाला है.उन्होंने कहा कि ऐसे सिस्टम की जरूरत है जिसके तहत इंटरनेट प्रोवाइडर कंपनियां पोर्न साइट को ब्लॉक करके रखें जब तक कि माता-पिता खुद ऐसी सेवा की मांग न करें. यही इस लगातार बढ़ रही बुराई को रोकने की ओर एक कदम होगा.हालांकि उन्होंने यह भी कहा कि सिर्फ इंटरनेट पर लगाम से ही काम नहीं चलेगा क्योंकि बच्चों को उनके मोबाइल पर निशाना बनाया जा रहा है.उन्होंने कहा, “पूरे देश में बच्चों के साथ गलत हो रहा है. देश के एक बेहद ही खूबसूरत ग्रामीण इलाके में व्यापक जांच करने वाले एक पुलिस अधिकारी ने मुझे बताया कि कोई ऐसा गांव,शहर, कस्बा नहीं है जहां पर बच्चों का यौन शौषण न हो रहा हो. ”